ການກຳນົດ ອັດຕາດອກເບ້ຍ ທີ່ຕ່ຳລົງ ສົ່ງຜົນ ຕໍ່ອຸດສາຫະກຳ ການເງິນຈຸລະພາກ ກຳປູເຈຍ
ຄວາມຮຽກຮ້ອງຕ້ອງການ ທາງດ້ານສິນເຊື່ອ ກະຕຸ້ນໃຫ້ ອຸດສາຫະການເງິນຈຸລະພາກ ໃນກຳປູເຈຍ ທີ່ມີປະຊາກອນ 15 ລ້ານ ຄົນ ເຕີບໂຕຂຶ້ນ.
ພຽງບໍ່ເທົ່າໃດເດືອນເທົ່ານັ້ນ ກ່ອນໜ້າການເລືອກຕັ້ງໃນເຂດທ້ອງຖິ່ນ ລັດຖະບານ ກຳປູເຈຍ ກໍໄດ້ສັ່ງໃຫ້ ອຸດສາຫະກຳການເງິນອະນຸພາກ ຕັ້ງອັດຕາດອກເບ້ຍໃນ ເງິນກູ້ງວດໃໝ່ ໃຫ້ເປັນ 18 ເປີເຊັນ ຕໍ່ປີ ໃນຂະນະທີ່ພວກກູ້ຢືມພາກັນຊື່ນຊົມ ຍິນດີນຳ ແຕ່ຢ່າງໜ້ອຍໃນໄລຍະສັ້ນ ການຕັດສິນໃຈດັ່ງກ່າວ ກໍໄດ້ສັ່ນສະເທືອນ ວົງການອຸດສາຫະກຳ ດັ່ງກ່າວນີ້ມາແລ້ວ ຊຶ່ງມີການຢ້ານກົວກັນວ່າ ບາງບໍລິສັດ ອາດຈະລົ້ມລະລາຍກໍເປັນໄດ້ ຜົນບັ້ນປາຍກໍຄືວ່າ ຈະມີຈຳນວນເງິນກູ້ຢືມຂະໜາດ ນ້ອຍໜ້ອຍລົງ ສຳຫຼັບພວກຊາວບ້ານ ຜູ້ຊຶ່ງຈະຖືກຊຸກຍູ້ໃຫ້ຕົກໄປຢູ່ໃນກຳມືຂອງ ພວກນາຍທຶນທີ່ຂູດຮີດທັງຫຼາຍ ນັກຂ່າວ VOA Robert Carmichael ສົ່ງລາຍ ງານເລື່ອງນີ້ມາຈາກນະຄອນຫຼວງພະນົມເປັນ ຊຶ່ງວັນນະສອນ ຈະນຳລາຍລະອຽດ ມາສະເໜີທ່ານ ນາງ In Sokai ໄວ 32 ປີ ຢຸດພັກໄປກິນເຂົ້າທ່ຽງຢູ່ເຮືອນ ຈາກວຽກງານໃນໂຮງງານ ເສື້ອຜ້າຂອງນາງ ໃກ້ໆກັບນະຄອນຫຼວງພະນົມເປັນ ປີກາຍນີ້ ນາງ Sokai ໄດ້ກູ້ຢືມເງິນ 5 ພັນໂດລາ ຈາກສະຖາບັນການເງິນຈຸລະພາກ ຫຼື MFI ທີ່ຄິດເອົາດອກນຳລາວປີລະ 22 ເປີເຊັນ ເປັນເວລາ 4 ປີ ເງິນດັ່ງກ່າວ ບາງຈຳນວນ ໄດ້ນຳໄປໃຊ້ ໃນການສ້າງບ້ານເຮືອນຂອງນາງ ນາງກ່າວ ວ່າ ຄວາມຮຽກຮ້ອງຕ້ອງການທາງດ້ານສິນເຊື່ອ ກະຕຸ້ນໃຫ້ອຸດສາຫະການເງິນຈຸລະພາກ ໃນປະເທດ ທີ່ມີປະຊາກອນ 15 ລ້ານ ຄົນເຕີບໂຕຂຶ້ນ ຄືກັນກັບຫຼາຍໆຄົນ ນາງ In ບໍ່ເຄີຍໄດ້ຍິນຫຍັງເລີຍ ກ່ຽວກັບຄຳສັ່ງໃໝ່ໆຂອງລັດຖະ ບານ ທີ່ວ່າ ໃຫ້ສະຖາບັນ MFI ເກັບອັດຕາດອກເບ້ຍສຳລັບເງິນກູ້ຢືມງວດໃໝ່ທັງໝົດ ແລະກູ້ຢືມຄືນໃໝ່ 18 ເປີເຊັນ ເລີ່ມແຕ່ວັນທີ 1 ເມສານີ້ເປັນຕົ້ນໄປ ແຕ່ວ່າ ຄຳປະກາດ ດັ່ງກ່າວ ທີ່ມີຂຶ້ນ ກ່ອນການເລືອກຕັ້ງໃນເຂດທ້ອງຖິ່ນໃນປີນີ້ ແລະການປ່ອນບັດທົ່ວ ປະເທດໃນປີ 2018 ໄດ້ເຮັດໃຫ້ວົງການການເງິນຈຸລະພາກງົງງັນໄປໝົດ MFI ຕາມພາກທິດສະດີແລ້ວແມ່ນວ່າ ການກຳນົດອັດຕາດອກເບ້ຍໄວ້ ແມ່ນເພື່ອປົກປ້ອງ ພວກຜູ້ບໍລິໂພກຈາກອັດຕາດອກເບ້ຍທີ່ສູງໆ ໃຫ້ມີການເຂົ້າເຖິງສະຖາບັນການເງິນ ໄດ້ດີຂຶ້ນ ທັງໃຫ້ສາມາດມີການກູ້ຢືມສະດວກຂຶ້ນ ແຕ່ທ່ານ Stephen Higgins ຈາກບໍລິສັດທີ່ປຶກສາພາຄີຍຸດທະສາດແມ່ນ້ຳຂອງ ກ່າວວ່າ ໃນດ້ານປະຕິບັດແລ້ວ ມັນອາດຈະເປັນຜົນກະທົບທາງກົງກັນຂ້າມກໍເປັນໄດ້ ໂດຍກ່າວ ວ່າ ການກຳນົດອັດຕາດອກເບ້ຍ 18 ເປີເຊັນ ໝາຍຄວາມວ່າ MFI ຈະບໍ່ໄດ້ເງິນເງິນຈາກ ການກູ້ຢືມຂະໜາດນ້ອຍໆພວກນີ້ ແລ້ວຜົນສະຫຼຸບຈະແມ່ນຫຽັງ? ມັນກໍຈະລົງເອີຍ ຢູ່ບ່ອນວ່າ ສະຖາບັນ MFI ຫຼາຍໆແຫ່ງອາດຈະຢຸດເຊົາໃຫ້ບໍລິການ ກູ້ຢືມເລີຍກໍໄດ້ ໂດຍທີ່ເຂດຊົນນະບົດຈະຂາດໂອກາດໄປ ຢ່າງນ້ອຍນຶ່ງພັນລ້ານໂດລ່າ ຕໍ່ປີ ແລ້ວພວກຜູ້ຄົນກໍຈະຖືກບັງຄັບ ໃຫ້ຫັນໄປຫາພວກນາຍທຶນທີ່ໃຫ້ເງິນກູ້ຢືມ ໂດຍຄິດຄ່າດອກເບັ້ຍແພງໆຕັ້ງຫຼາຍເທົ່ານັ້ນ ສະມາຄົມການເງິນຂະໜາດນ້ອຍຂອງກຳປູເຈຍ ຫຼື CMA ຍັງສືບຕໍ່ພຶງພໍໃຈ ໂດຍກ່າວວ່າ ສະມາຊິກຂອງພວກເຂົາຈຳເປັນຕ້ອງໄດ້ຕັດຄ່າໃຊ້ຈ່າຍລົງ ແລະປັບປຸງການມີປະສິດຕິ ຜົນໃຫ້ດີຂຶ້ນ ທ່ານ Hout Leng Tong ປະທານສະມາຄົມ CMA ກ່າວຢືນຢັນວ່າ ການ ກູ້ຢືມເງິນຂະໜາດນ້ອຍນີ້ ຍັງຈະມີໃຫ້ບໍລິການຢູ່ຕໍ່ໄປ ທ່ານ Mey Kalyan ນັກເສດຖະສາດແລະທີ່ປຶກສາ ຂອງລັດຖະບານ ກ່າວວ່າ ທ່ານສະໜັບສະໜຸນການຕັດສິນໃຈດັ່ງກ່າວ ສ່ວນນຶ່ງກໍເພາະວ່າ ມັນຈະປ້ອງກັນ ພວກເຈົ້າຂອງທີ່ນ້ອຍໆ ໃນເຂດຊົນນະບົດບໍ່ໃຫ້ກັບຄືນສູ່ການເປັນໜີ້ສິນທາງດ້ານ ກະສິກຳອີກ ທ່ານ Mey ນັກເສດຖະສາດທັງເປັນທີ່ປຶກສາ ໃຫ້ຂໍ້ສັງເກດວ່າ ການເງິນຈຸລະພາກ ເປັນພາກສ່ວນນ້ອຍໆຂອງລະບົບການເງິນ ທ່ານກ່າວວ່າ ອິງຕາມທະນາຄານກາງແລ້ວແມ່ນວ່າ ພວກທີ່ກູ້ຢືມເງິນສ່ວນໃຫຍ່ແມ່ນພໍໃຈ ກ່ຽວລະບົບ ການກູ້ຢືມເງິນໃນປະຈຸບັນນີ້ ແລະຜູ້ຄົນສ່ວນໃຫຍ່ ກໍແມ່ນໄດ້ຜົນກຳໄລຈາກເງິນກູ້ຢືມ ຂອງພວກເຂົາເຈົ້າ ບໍ່ແມ່ນນ້ອຍ ເພາະວ່າ MFI ແມ່ນໄດ້ຄິດຄ່າອັດຕາດອກເບ້ຍນຳ ພວກເຂົາເຈົ້າ ໜ້ອຍກວ່າ ນາຍທຶນໃຫ້ກູ້ຢືມລາຍອື່ນໆຕັ້ງຫຼາຍເທົ່າ